*Projekts*

## LATVIJAS REPUBLIKAS MINISTRU KABINETA

## SĒDES PROTOKOLLĒMUMS

|  |  |  |  |  |
| --- | --- | --- | --- | --- |
| Rīgā | Nr. | | 2020.gada | |
|  |  |  | |

**.§**

**Par Ministru kabineta rīkojuma projektu “Par pasākumu plānu noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt iesniegto rīkojuma projektu.

2. Valsts kancelejai sagatavot rīkojuma projektu parakstīšanai.

3. Saskaņā ar likuma “Par valsts budžetu 2020. gadam” 51. pantu normatīvajos aktos noteiktajā kārtībā Valsts kancelejai sagatavot un iesniegt Finanšu ministrijā pieprasījumu apropriāciju izmaiņu veikšanai 2020. gadā, pārdalot finansējumu 29 040 *euro* apmērā no budžeta resora “74. Gadskārtējā valsts budžeta izpildes procesā pārdalāmais finansējums” programmas 10.00.00 “Noziedzīgi iegūtu līdzekļu legalizācijas un terorisma finansēšanas novēršana” uz Ministru kabineta budžeta programmu 01.00.00 “Ministru kabineta darbības nodrošināšana, valsts pārvaldes politika”.

4. Ņemot vērā pasākumu plāna noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam (turpmāk – plāns) ieviešanai nepieciešamā precizētā finansējuma apjomu, Iekšlietu ministrijai sagatavot un iesniegt Finanšu ministrijā pieprasījumu apropriāciju izmaiņu veikšanai 2020. gadā, pārdalot finansējumu 276 524 *euro* apmērā no Iekšlietu ministrijas budžeta programmas 43.00.00 “Finanšu izlūkošanas dienesta darbība” uz budžeta resora “74. Gadskārtējā valsts budžeta izpildes procesā pārdalāmais finansējums” programmu 10.00.00 “Noziedzīgi iegūtu līdzekļu legalizācijas un terorisma finansēšanas novēršana”.

5. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā protokollēmuma 3. un 4.punktā minēto apropriācijas pārdali un, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali, veikt apropriācijas pārdali.

6. Likumprojekta “Par valsts budžetu 2021. gadam” un likumprojekta “Par vidēja termiņa budžeta ietvaru 2021., 2022. un 2023. gadam” budžeta sagatavošanas procesā par plānā paredzētajiem rīcības virzieniem atbildīgajām ministrijām sagatavot un iesniegt Finanšu ministrijā priekšlikumus plāna ieviešanai nepieciešamā papildu finansējuma pārdalei bāzes ietvaros no budžeta resora “74. Gadskārtējā valsts budžeta izpildes procesā pārdalāmais finansējums” programmas 10.00.00 “Noziedzīgi iegūtu līdzekļu legalizācijas un terorisma finansēšanas novēršana” uz attiecīgās ministrijas budžeta programmu vai apakšprogrammu 2021., 2022., 2023.gadam un turpmākajiem gadiem atbilstoši plānam šādā apmērā:

6.1. 2021. gadam 1 400 234 *euro* apmērā, tai skaitā:

6.1.1. Iekšlietu ministrijas budžeta apakšprogrammu 02.03.00 “Vienotās sakaru un informācijas sistēmas uzturēšana un vadība” 28 520 *euro*, budžeta apakšprogrammu 06.01.00 “Valsts policija” 961 192 *euro* un budžeta programmu 43.00.00 “Finanšu izlūkošanas dienesta darbība” 242 798 *euro*;

6.1.2. Ārlietu ministrijas budžeta programmu 97.00.00 “Nozaru vadība un politikas plānošana” 111 950 *euro*;

6.1.3. Tieslietu ministrijas budžeta apakšprogrammu 06.03.00 “Maksātnespējas procesa pārvaldība” 55 774 *euro*;

6.2. 2022. gadam 2 361 211 *euro* apmērā, tai skaitā:

6.2.1. Iekšlietu ministrijas budžeta apakšprogrammu 06.01.00 “Valsts policija” 934 696 *euro* unbudžeta programmu 43.00.00 “Finanšu izlūkošanas dienesta darbība” 1 375 141 *euro*;

6.2.2. Tieslietu ministrijas budžeta apakšprogrammu 06.03.00 “Maksātnespējas procesa pārvaldība” 51 374 *euro*;

6.3. 2023. gadam un turpmāk katru gadu 1 596 464 *euro* apmērā, tai skaitā:

6.3.1. Iekšlietu ministrijas budžeta apakšprogrammu 06.01.00 “Valsts policija” 934 696 *euro* un budžeta programmu 43.00.00 “Finanšu izlūkošanas dienesta darbība” 610 394 *euro*;

6.3.2. Tieslietu ministrijas budžeta apakšprogrammu 06.03.00 “Maksātnespējas procesa pārvaldība” 51 374 *euro*.

7. Papildus Ministru kabineta 2019. gada 17. decembra sēdē nolemtajam (prot. Nr.59 77.§ 8. punkts), atbalstīt Iekšlietu ministrijas priekšlikumu par ilgtermiņa saistību palielināšanu pasākumam “Maksājumi starptautiskajās institūcijās un programmās” (budžeta programmā 43.00.00 “Finanšu izlūkošanas dienesta darbība”) 2020. gadā par 1 200 *euro* un turpmāk katru gadu par 4 200 *euro*.

8. Pieņemt zināšanai, ka plāna ieviešanai papildu Ministru kabineta 2019. gada 17. decembra sēdē nolemtajam (prot. Nr.59 77.§ 9. punkts) nepieciešams izveidot papildu amata vietas: Finanšu izlūkošanas dienestam – 10 jaunas amata vietas 2020. gadā 5 mēnešiem un 2021. gadā 12 mēnešiem, un 15 jaunas amata vietas no 2022. gada; Maksātnespējas kontroles dienestam 2 jaunas amata vietas no 2021. gada. Valsts policijai 23 jaunas amata vietas no 2021. gada ieviest, nepalielinot kopējo Valsts policijas amata vietu skaitu.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

iekšlietu ministrs Sandis Ģirģens

Vīza:

valsts sekretārs Dimitrijs Trofimovs

04.06.2020 11:43

638

I.Potjomkina, 67219606

ieva.potjomkina@iem.gov.lv